Føroya Pedagogfelag og Kommunala Arbeiðsgevarafelagið høvdu í dag ein undanfund, har mannagongdir vórðu avtalaðar, áðrenn samráðingarnar av álvara byrja eftir summarfrítíðina. Partarnir eru samdir um at royna at varðveita ein góðan tóna í samráðingunum. Nevndin í Føroya Pedagogfelag er í hesum døgum í Finnlandi á norðurlendskari ráðstevnu um sosialpedagogikk. Tey hava fingið nógv burturúr, sum tey kunnu taka við sær heim, sigur formaðurin. Whistleblowing–tað at siga frá–hevur verið eitt høvuðsevni á ráðstevnuni. Tann gongdin, ið er í løtuni, er: at fakið er farið frá at vera næstan eitt umsorganarfak, til at fakið er við gerast partur av eini vitanarfakligari hugsan-øll talan um málmenning, neyv mál og nær børnini skulu í skúla-benda tann vegin. Kanska er tað rætt, kanska er tað ikki rætt. Men grundleggjandi tykist tað beint nú vera soleiðis, at aðrir fakbólkar enn pedagogarnir seta dagsskránna á pedagogiska økinum.